《喜晴》
明代·穆孔晖

久雨千家怨滞阴，俄惊新照动高林。江龙趋洞收残力，海鹤盘空堕远音。

烟薄松筠山色近，窗寒钟鼓月明深。来晨骑马招朋辈，把酒登高弄玉琴。

作者简介：（1479—1539）山东堂邑人，字伯潜，号玄庵。弘治十八年进士。授翰林检讨，嘉靖时官至南京太常寺卿。晚年学宗王守仁，且融入佛道学说。卒谥文简。有《读易录》、《尚书困学》、《前汉通纪》、《游艺集》、《玄庵晚稿》。